《信步》
宋代·丘葵

榻上残书已倦摊，幅巾藜杖出柴关。
卜居宿鹭眠牛处，觅句残柴败苇间。
心逐间云横碧落，眼随飞鸟度青山。
忽然信步苔矶上，又得渔翁作伴还。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。